Na temelju članka 8. stavak 2. te članka 36. Zakona o lokalnoj i područnoj (regionalnoj) samoupravi (“Narodne novine” br. broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20.) te članka 74. Statuta Općine Jagodnjak („Službeni glasnik“ br. 2/21.), na inicijativu načelnice Općine Jagodnjak, Općinsko vijeće Općine Jagodnjak na sjednici održanoj \_\_\_\_\_\_\_\_\_\_\_\_ donosi

**Izmjene i dopune**

**S T A T U T A**

**OPĆINE JAGODNJAK**

Članak 1.

Ovim Izmjenama i dopunama Statuta Općine Jagodnjak (dalje: Izmjene i dopune) mijenja se Statut Općine Jagodnjak („Službeni glasnik“ Općine Jagodnjak, broj 2/21., dalje: Statut)

Članak 2.

U članku 48. stavak 1., točka 5. mijenja se iznos na način da se 70.000,00 kuna mijenja u iznos od 9.290,60 eura prema tečaju konverzije 7,53450 i novi glasi:

*„ 5. odlučuje o stjecanju i otuđenju pokretnina i nekretnina Općine Jagodnjak u visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno raspolaganju ostalom imovinom. Ukoliko je iznos manji od 9.290,60 eura, tada može odlučivati najviše do 9.290,60 eura. Stjecanje i otuđivanje nekretnina i pokretnina te raspolaganje ostalom imovinom mora biti planirano u proračunu Općine i provedeno u skladu sa zakonom, „*

 Ostali dijelovi članka 48. stavak 1. ostaju nepromijenjeni.

Članak 3.

Nakon članka 51. ,a ispred članka 52. dodaje se članak 51.a i glasi:

*„ Pripadnici romske nacionalne manjine imaju pravo na zamjenika načelnika kada broj pripadnika romske nacionalne manjine bude veći od 10% stanovništva općine Jagodnjak. „*

Članak 4.

Članak 52. Statuta mijenja se i novi glasi:

*„Načelniku i njegovom zamjeniku iz reda pripadnika hrvatskog naroda i iz reda romske nacionalne manjine mandat prestaje u slučajevima propisanim zakonom.*

*Ako za vrijeme trajanja mandata načelnika nastupe okolnosti zbog kojih je načelnik, onemogućen obavljati svoju dužnost zbog duže odsutnosti ili drugih razloga spriječenosti, načelnika će zamijeniti privremeni zamjenik kojeg će imenovati načelnik, na početku mandata iz reda pripadnika hrvatskoga naroda, iz reda romske nacionalne manjine ili iz reda članova Općinskog vijeća.*

*Odluku o imenovanju privremenog zamjenika iz reda članova Općinskog vijeća načelnik, može promijeniti tijekom mandata.*

*Zamjenik općinskog načelnika iz reda pripadnika hrvatskoga naroda, iz reda romske nacionalne manjine ili član Općinskog vijeća iz stavka 2. ovog članka je privremeni zamjenik načelnika koji zamjenjuje načelnika za vrijeme trajanja duže odsutnosti ili drugih razloga spriječenosti zbog kojih je načelnik, kojemu mandat nije prestao onemogućen obavljati svoju dužnost.*

*Privremeni zamjenik ovlašten je obavljati samo redovne i nužne poslove kako bi se osiguralo nesmetano funkcioniranje Općine.“*

Članak 6.

Ove Izmjene i dopune stupaju na snagu osmoga dana od dana donošenja te objave u “Službenom glasniku” Općine Jagodnjak.

KLASA:

URBROJ:

 Predsjednik:

 Milenko Tovjanin